Ի՞նչ է նշանակում ընդդիմադիր կամ իշխանամետ: Այդ բառերն ինձ համար երբեք գոյություն չեն ունեցել: Ինձ համար կա Հայաստան, որն ավելին է, քան մենք բոլորս: Ինձ համար կան հայ ժողովուրդ և հայոց սուրբ հող, որոնց անվտանգությունն ինձ համար ավելին է, քան իմ կյանքը: Բոլորս պետք է օժտվենք հայաստանակենտրոն այս մտածողությամբ, այլ ոչ թե լինենք ընդդիմադիր կամ իշխանամետ: Այսինքն՝ յուրաքանչյուրիս գործունեության կենտրոնը պետք է լինի Հայաստանը: Ամեն ինչ՝ հանուն Հայաստանի անընդհատ հզորացման. ահա՛ իմ դավանած հայրենասիրությունը: